Diari Oficial de la Generalitat Valenciana


Sumari del DOGV 6810, del 04-07-2012 (2012/6109)

Notificació de la sentència dictada en el juí de divorci contenciós número 386/2010.
------------------------------------------------------------------------------------

### Dades del document

Número de DOGV
:   6810

Data del DOGV
:   04-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6109


Organisme emissor
:   Jutjat de Primera Instància Número 1 d'Alcoi

Tipus de document
:   Edicte

Notificació de la sentència dictada en el juí de divorci contenciós número 386/2010. [2012/6109]  
Assumpte civil 000386/2010  
Part demandant: Lucía Llagsha Shagnay.  
Part demandada: Wilson Rubén Secaira Quicaliquin.  
Sobre divorcis no consensuats.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 38  
Alcoi, 14 de març de 2011  
Jutgessa: Patricia Moreno Sevillano.  
Procediment: divorci contenciós 386/2010.  
Demandant: Lucía Llagsha Shagnay.  
Lletrada: Míriam Casa Cortés.  
Procurador: Antonio Penadés Martínez.  
Demandat: Wilson Rubén Secaira Quicaliquin (no compareix). Rebel.  
Antecedents de fet  
[?]  
Fonaments de dret  
[?]  
Dispositiva  
Estime la demanda interposada per Lucía Llagsha Shagnay contra Wilson Rubén Secaira Quicaliquin i acorde la dissolució del matrimoni, per divorci de les persones esmentades, i l'adopció de les mesures següents:  
1. Pàtria potestat compartida entre ambdós progenitors.  
2. Atribució de la guarda i custòdia de la filla per a la mare.  
3. Respecte del règim de visites, no és procedent fixar un règim de visites, atés que el progenitor abandonà la vivenda familiar l'any 2007 sense que des d'esta data haja donat senyals de vida, sense perjuí que subsidiàriament, per al cas que el pare es tornara a posar en contacte amb la seua filla s'establisca el règim de visites següent:  
a) Caps de setmana alterns des del divendres a l'eixida del col·legi fins a les 20.00 hores del diumenge. Les entregues i recollides de la menor tindran lloc en el domicili matern.  
b) Pel que fa a les vacacions d'estiu, que comprenen els mesos de juliol i agost, estes es dividiran per períodes quinquennals, i correspon, en cas de desacord, al pare la primera quinzena de juliol i d'agost els anys parells, i a la mare, els cinc imparells.  
c) Pel que fa a les vacacions de Nadal, Setmana Santa i festes locals, es dividiran per mitat entre ambdós progenitors, i correspon, en cas de desacord, al pare la primera mitat els anys parells, i a la mare, els imparells.  
4. S'establix una pensió d'aliments a favor de la filla de 180 euros mensuals que el pare haurà de satisfer dins dels cinc primers dies de cada mes en el número de compte determinat per la mare. Esta quantitat s'actualitzarà anualment d'acord amb l'índex de preus al consum que publique l'Institut Nacional d'Estadística o organisme que el substituïsca.  
5. L'ús i gaudi de la vivenda, mobles i parament de casa familiar s'atribuïx a la mare i a la filla per ser l'interés més necessitat de protecció.  
6. Els gastos extraordinaris seran satisfets per mitat, entenent per gastos extraordinaris els gastos de salut no inclosos dins de l'assegurança mèdica, odontòleg, oftalmòleg, ulleres, lents de contacte i qualssevol altres de caràcter no necessari com ara classes d'anglés, excursions extraescolars, esports sempre que hi haja el consentiment de l'altre progenitor. No tindran la consideració de gastos de caràcter extraordinari els gastos de llibres de text, material escolar, matrícules, uniformes que s'inclouen dins de la pensió d'aliments.  
7. El pagament del préstec hipotecari serà satisfet per mitat entre ambdós progenitors.  
Tot això sense expressa condemna en costes.  
Comuniqueu esta resolució, una vegada siga ferm el pronunciament de divorci, al registre civil on conste inscrit el matrimoni.  
Contra esta resolució pot interposar-se recurs d'apel·lació en el termini de cinc dies des de la seua notificació.  
Serà necessari per a l'admissió a tràmit del recurs acreditar, amb l'escrit d'interposició, la constitució prèvia del depòsit de 25 euros, si es tracta d'un recurs de reposició o revisió, i de 50 euros, si es tracta d'un d'apel·lació, en el compte de depòsits i consignacions obert en Banesto amb el número 0087 per a este Jutjat, que es tornarà si s'estima totalment o parcialment el recurs i es perdrà si s'admet o confirma la resolució (DA 15a LO 1/2009).  
Ho pronuncie, mane i firme. Seguix firma rubricada».  
Publicació. L'anterior sentència ha sigut firmada, llegida i publicada per la jutgessa que la subscriu, mentres celebrava audiència pública el dia de hui. En done fe. Seguix firma rubricada».  
En atenció al desconeixement de l'actual domicili o residència de la part demandada, per providència de 14 de juny de 2011, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació.  
  
Alcoi, 14 de juliol de 2011.- La secretària judicial: Lidiana Serra Anduis.